जीएसटी की जानकारी सेवा केंद्र से लें: मनदीप
देशभर में लागू हो रहे जीएसटी (गुड्स सर्विस टैक्स) के बारे में व्यापारियों को बताने और उनको इस नए सिस्टम में लॉग इन करने के बारे विस्तार से बताने के लिए तीन सेवा केंद्रों की स्थापना की गई है। यह जानकारी देते सेंट्रल एक्साइज सर्विस टैक्स विभाग के सहायक कमिश्नर मनदीप बातिश ने कहा कि नए जीएसटी सिस्टम के बारे विभाग व्यापारियों को जागरूक करने के लिए पूरी तरह सक्रिय है। जीएसटी में मर्ज करने के लाभ के बारे भी व्यापारियों को बताया रहा है।
जालंधर जोन में स्थापित किए गए तीन सेवा केंद्रों में ट्रेंड स्टाफ तैनात किया गया है जो जीएसटी की पूरी जानकारी आने वाले व्यापारियों को देने में सक्षम है। नए शुरू होने वाले जीएसटी सिस्टम का व्यापारियों को काफी लाभ मिलने वाला है। जिन लोगों को इसके बारे में कोई भी भ्रांति है, वह भी सेवा केंद्रों में संपर्क कर उसे दूर की जा सकती है। उन्होंने बताया कि स्थापित किए गए सेवा केंद्रों में एक कपूरथला रेंज ऑफिस अमन नगर, दो जालंधर में डिविजनल कार्यालय पुड्डा कांप्लेक्स और रेंज ऑफिस तहसील कांप्लेक्स में है। उन्होंने सभी व्यापारिक करदाताओं से अपील की कि जल्द सेंट्रल एक्सिस और सर्विस टैक्स के नंबर्स को जीएसटी में तब्दील करवाएं।
bho_Deva hin_Deva hin_Deva